cyanic-selkie/wikianc huggingface dataset:
প্রথম মারওয়ান
উসমানে সচিব
উসমানের নেপোটিজম নীতি এবং ইরাকের সাবেক সাসানীয় মুকুট জমি বাজেয়াপ্ত করা নিয়ে অসন্তোষ কুরাইশ এবং কুফা এবং মিশরের দখলকৃত অভিজাতদের খলিফার বিরোধিতা করতে বাধ্য করে। ৬৫৬ সালের প্রথম দিকে মিশর ও কুফা থেকে বিদ্রোহীরা মদীনায় প্রবেশ করে উসমানের উপর চাপ প্রয়োগ করে তার নীতি প্রত্যাহার করে নিতে। মারওয়ান তাদের বিরুদ্ধে হিংসাত্মক প্রতিক্রিয়ার সুপারিশ করেছ। এর পরিবর্তে, উসমান বিদ্রোহীদের মধ্যে বৃহত্তম এবং সবচেয়ে স্পষ্টবাদী দল মিশরীয়দের সাথে একটি সমঝোতা করে। মিশরে ফিরে আসার পর বিদ্রোহীরা মিশরের গভর্নর ইবনে আবি সারহের কাছে উসমানের নামে একটি চিঠি আটক করে যাতে বিদ্রোহীদের বিরুদ্ধে ব্যবস্থা নেওয়ার নির্দেশ ছিল।
নৃপেন্দ্র নারায়ণ
নৃপেন্দ্র নারায়ণ (৪ই অক্টোবর ১৮৬২ - ১৮ই সেপ্টেম্বর, ১৯১১) ভারতের কোচবিহারের রাজতান্ত্রিক রাজ্যের ১৮৬৩ থেকে ১৯১১ সাল পর্যন্ত মহারাজা ছিলেন।
প্রারম্ভিক জীবন
নৃপেন্দ্র নারায়ণ যখন দশ মাস বয়স ছিল তখন তার পিতা নরেন্দ্র নারায়ণ ১৮৬৩ সালে মারা যান। তিনি একই বছরেই রাজা হিসেবে রাজতন্ত্র পালন করেছিলেন। যেহেতু তিনি শিশু ছিলেন সেহেতু প্রশাসন ব্রিটিশ গভর্নর জেনারেল নিযুক্ত করে কমিশনারের কাছে হস্তান্তর করেন। তার বড় ভাই চিত্ররঞ্জন এবং রূপনারায়ণপুরের রাজা, তাদের পূর্বপুরুষদের জমি ছিলো। তিনি বেনারসে ওয়ার্ডস ইন্সটিটিউট এ অধ্যয়ন করেন, তারপরে বাঁকিপুর কলেজ, পাটনা এবং শেষপর্যন্ত কলকাতার প্রেসিডেন্সি কলেজে, আইন নিয়ে অধ্যয়ন করেন। ১৮৭৮ সালে তিনি কলকাতার কেশবচন্দ্র সেনের কন্যা সুনীতি দেবীকে বিয়ে করেন। বিয়ের অবিলম্ব পর তিনি উচ্চশিক্ষার জন্য ইংল্যান্ডে চলে যান।
পরিবার
তিনি চার পুত্র ও তিন কন্যার পিতা ছিলেন নামগুলি হল- রাজেন্দ্র নারায়ণ, জিতেন্দ্র নারায়ণ, ভিক্টর নৃত্যেন্দ্র নারায়ণ, হিতেন্দ্র নারায়ণ এবং কন্যা প্রতিভা দেবী, সুধীরা দেবী এবং সুকৃতি দেবী। পরে তার পুত্র রাজেন্দ্র নারায়ণ ও জিতেন্দ্র নারায়ণ পরে কুচবিহারের মহারাজা হন। গায়ত্রী দেবী ও ইলা দেবী তার পুত্র জিতেন্দ্র নারায়ণের মেয়ে।
মৃত্যু
নৃপেন্দ্র নারায়ণ ১৯১১ সালের সেপ্টেম্বরে ইংরেজ উপকূলীয়বর্তী অঞ্চল বেক্সহিল্ল সাগরে মৃত্যু হয়। তার শেষ কৃত্যকার্য ২১শে সেপ্টেম্বর, ১৯১১ বেক্সহিল্ল এ সম্পন্ন হয়। মহারাজা বেক্সহিল্ল এসেছিলেন আরোগ্য লাভ করার জন্য পরে মুর হল, নিনফিল্ড ছেড়ে চলে যায়। তার এক মেয়ে সম্প্রতি নিমজ্জিত হয়ে ছিল। ১৮ই সেপ্টেম্বর ১৯১৩ সালে তার দ্বিতীয় পুত্র মহারাজা কুমার জিতেন্দ্র দ্বারা নৃপেন্দ্রর নামে উত্সর্গীকৃত একটি স্মারক পানীয় শাখা খোলা হয় (জিতেন্দ্র এর বড় ভাই রাজেন্দ্রের মৃত্যুর পর কোচ বিহারের সিংহাসনে বসেন)। ডে লা ওয়ার প্যাভিলিয়নের বর্তমান অবস্থানে ফোয়ারাটি মূলত কোস্টগার্ডদের কুঠিরের পাশে ছিল। ১৯৩৪ সালে যখন প্যাভিলিয়নের পথ তৈরির জন্য কুঠিরটি ধ্বংস করা হয়, তখন ইগার্টন পার্কের দুর্গটি পুনরায় তৈরি হয়। এটি বেক্সহিল্ল জাদুঘর থেকে পাশের পার্কের প্রবেশের কাছে দাঁড়িয়ে ছিল ১৯৬৩ সালে এটি পুনঃস্থাপন জন্য অপসারিত করা হয়। এটি এক সময়ের জন্য বেক্সহিল্ল সমাধিটিকে সংরক্ষণ করা হয়েছিল কিন্তু তারপর পরে অদৃশ্য হয়ে যায়। তার বর্তমান অবস্থান অজানা।
কর্মজীবন
তিনি ১৮৮৪ সালে একটি আইন প্রবর্তন করেন তার রাজ্যে ক্রীতদাস প্রথা নিষিদ্ধ করেছিলেন। ১৮৮৮ সালে তিনি তার নিজের রাজ্যে উচ্চতর শিক্ষার উন্নয়নের জন্য ভিক্টোরিয়া কলেজ প্রতিষ্ঠা করেন যা বর্তমানে এ.বি.এন.শীল কলেজ নামে পরিচিত। এছাড়াও, তার রানী, সুনীতি দেবীর নামে, একটি স্কুল প্রতিষ্ঠা করেন যা সুনীতি কলেজ নামে নামকরণ করা হয় পরে ১৮৮১ সালে সুনীতি একাডেমী নামে পরিচিত।১৮৮৩ সালে তিনি জলপাইগুড়ি শহরে নৃপেন্দ্র নারায়ণ হল নির্মাণ করেন এবং ১৮৮৭ সালে দার্জিলিংয়ে লেইস জুবিলি স্যানিটিয়ারিয়াম নির্মাণের জন্য জমি প্রদান করেন। তিনি ১৮৮২ সালে কলকাতায় ইন্ডিয়া ক্লাব প্রতিষ্ঠা করেন। তিনি ১৮৮৯ সালে কোচবিহারে দরিদ্রদের জন্য বিনামূল্যে খাবার বিতরণের জন্য আনন্দময়ী ধর্মসালা প্রতিষ্ঠা করেন। তিনি ১৮৯২ সালে কোচবিহারে নৃপেন্দ্র নারায়ণ পার্ক বোটানিক্যাল গার্ডেন প্রতিষ্ঠিত করেন।  তিনি ১৯০৭ সালে প্রতিষ্ঠিত কলকাতা ক্লাবের প্রথম সভাপতি ছিলেন।
মহারাজা ছিলেন ক্রিকেটে একজন উদ্যমশীল ব্যক্তি এবং কোচবিহার দলকে উন্নতি করেন এবং সারা পৃথিবীর শীর্ষ মানের খেলোয়াড়দের আমন্ত্রণ জানায়। কোচবিহারের প্রাসাদে তিনি একটি ক্রিকেট মাঠ স্থাপন করেন এবং কলকাতার আলিপুরে একটি মাঠ উন্নতি করেন। তার দল এবং নাটোর মহারাজার দল বাংলায় ক্রিকেটে প্রতিপক্ষ ছিল।
শিরোনাম
১৮৮৭ - কুইন ভিক্টোরিয়া জয়ন্তী উদ্‌যাপন উপলক্ষে তিনি ভারতের সাম্রাজ্যের সবচেয়ে উল্লেখযোগ্য আদেশ গ্র্যান্ড কমান্ডার।
স্মৃতি
নৃপেন্দ্র নারায়ণ মেমোরিয়াল হাই স্কুল তার নামকরণ করা হয়, যা তার পুত্র মহারাজা জিতেন্দ্র নারায়ণ ১৯১৬ সালে প্রতিষ্ঠিত করেন। এছাড়াও তার নামে বাংলাদেশের পঞ্চগড় জেলায় নৃপেন্দ্র নারায়ণ সরকারি উচ্চ বিদ্যালয় ১৯০৬ সালে প্রতিষ্ঠিত করেন।
বল্লালেশ্বর মন্দির
thumb|বল্লালেশ্বর, পালি বল্লালেশ্বর হল গণেশের আটটি অষ্টবিনায়ক মন্দিরের অন্যতম। অষ্টবিনায়ক মন্দিরগুলির মধ্যে এই একটি মন্দিরেই গণেশের কোনো একটি অবতার তার ভক্তের নামে পরিচিত। এই মন্দিরটি ভারতের মহারাষ্ট্র রাজ্যের রায়গড় জেলার কারজাত থেকে ৩০ কিলোমিটার দূরে পালি গ্রামে অবস্থিত। মন্দিরটি সরসগড় দুর্গ ও অম্বা নদীর মধ্যে অবস্থিত।
ফাতিমাহ আব্দুল্লাহ
ফাতিমাহ আব্দুল্লাহ হলেন একজন মালয়েশীয় রাজনীতিবিদ, যিনি ইউনাইটেড বুমিপুতেরা হেরিটেজ পার্টির রাজনীতির সাথে যুক্ত। তিনি সারাওয়াক বিধানসভায় দালাত আসন থেকে চারবার বিধায়ক নির্বাচিত হয়েছেন। বর্তমানে তিনি সারাওয়াক রাজ্য সরকারে উন্নয়ন, সম্প্রদায় কল্যাণ, পরিবার ও শৈশব উন্নয়ন মন্ত্রী হিসেবে কর্মরত আছেন।
জীবনী
১৯৫৭ সালের পহেলা ফেব্রুয়ারি ফাতিমাহ আব্দুল্লাহ মালয়েশিয়ার সারাওয়াক রাজ্যের দালাতের কাম্পুং তেহতে তিং সাই মিং নামে জন্মগ্রহণ করেন। তার বাবা ছিলেন চীনা বংশোদ্ভূত ও তার মা ছিলেন মালয় বংশোদ্ভূত। তিনি তার নানির কাছে ইসলামি পরিবেশে বেড়ে ওঠেন। তিনি আদি বাদোজামান তুয়াহর সাথে বিবাহবন্ধনে আবদ্ধ হয়েছেন, যিনি একজন সমাজকর্মী ও সারাওয়াক ইসলামিক কাউন্সিল অব এডুকেশনাল সার্ভিসেস ব্যুরোর পরিচালক। তাদের দুটি সন্তান আছে।
ফাতিমাহ আব্দুল্লাহ একজন শিক্ষাবিদ। তিনি কুয়ালালামপুরের সেকোলাহ কেবাংসান পুতেরি উইলাইয়াহতে প্রিন্সিপাল হিসেবে দায়িত্ব পালন করেছেন।
২০০১ সালে সারাওয়াক রাজ্যের বিধানসভা নির্বাচনে তিনি দালাত থেকে ইউনাইটেড বুমিপুতেরা হেরিটেজ পার্টির মনোনয়নে তিনি নির্বাচনে দাঁড়ান। তিনি ৭,৪৯৭ ভোট পেয়ে নির্বাচিত হন, যা ছিল প্রদত্ত ভোটের ৮৬.৭%।
২০০৬ সালের সারাওয়াক বিধানসভা নির্বাচনে তিনি বিনা প্রতিদ্বন্দ্বিতায় নির্বাচিত হন। ২০১১ সালের সারাওয়াক বিধানসভা নির্বাচনে ৬,২৮৮ ভোট পেয়ে নির্বাচিত হন, যা ছিল প্রদত্ত ভোটের ৮০.১৭%।
২০১৬ সালের নির্বাচনে তিনি টানা চতুর্থবারের মত দালাত থেকে বিধায়ক নির্বাচিত হন। তিনি সেবার ৭,১০৭ ভোট পেয়েছিলেন, যা ছিল প্রদত্ত ভোটের ৯০.১৪%। ২০১১ সালের ২৮ সেপ্টেম্বর থেকে তিনি সারাওয়াক রাজ্য সরকারে উন্নয়ন, সম্প্রদায় কল্যাণ, পরিবার ও শৈশব উন্নয়ন মন্ত্রী হিসেবে কর্মরত আছেন।
আদিরসাত্মক রূপায়নের ইতিহাস
আদিরসাত্মক রূপায়নের ইতিহাস বলতে ইতিহাসের বিভিন্ন সময়ে রংচিত্র, ভাস্কর্য, আলোকচিত্র, নাটক, সঙ্গীত এবং পুঁথিতে যৌন প্রকৃতির নানান দৃশ্য প্রকাশ করার  ব্যাপারটিকে নির্দেশ করা হয়। প্রাচীন এবং আধুনিক, প্রায় সমস্ত সভ্যতাতেই সেগুলিকে নির্মাণ করা হয়েছে। প্রাচীন সংস্কৃতিতে প্রায়শই দেখা যায় যৌন আচরণগুলি অতিপ্রাকৃত শক্তির সঙ্গে জড়িত এবং এইভাবেই তাদের ধর্ম এই ধরনের চিত্রকলার সঙ্গে সংযুক্ত হয়। ভারতবর্ষ, নেপাল, শ্রীলঙ্কা, জাপান এবং চীন এশিয়া মহাদেশের এই দেশগুলিতে যৌনতা এবং কামদ শিল্পের উপস্থাপনা, স্থানীয় ধর্মের আধ্যাত্মিক রূপের মধ্যেই নির্দিষ্ট রয়েছে। প্রাচীন গ্রীক ও রোমানরা কামদ বা প্রেমমূলক প্রকৃতির উপর অনেক শিল্প এবং  অলঙ্করণের সৃষ্টি করেছিলেন যার বেশিরভাগই তাদের ধর্মীয় বিশ্বাস এবং সাংস্কৃতিক অভ্যাসের অংশভূত ছিল।
ইতিহাসের মাধ্যমে ধারণা
পর্ণোগ্রাফির অস্তিত্ব সমগ্র ঐতিহাসিক লিপি জুড়ে বিদ্যমান এবং ফোটোগ্রাফি, সিনেমা, ভিডিও, কম্পিউটার এবং ইন্টারনেটসহ প্রতিটি আধুনিক মাধ্যমের সাহায্যে অভিযোজিত হয়েছে।
আধুনিক পর্ণোগ্রাফির প্রাথমিক দৃষ্টান্ত ষোড়শ শতাব্দীর দিকে যখন যৌনতায় স্পষ্ট চিত্রগুলি ইউরোপীয় শিল্পের ঐতিহ্যগত যৌন উপস্থাপনা এবং সেই সময়কার নৈতিক নিয়মগুলিকে মিশ্রিত করে ইউরোপীয় ঐতিহ্যময় যৌনতার স্পষ্ট উপস্থাপনার থেকে নিজেকে আলাদা করে।
প্রথম সংশোধনী যুক্তরাষ্ট্রীয় সরকারকে বক্তৃতার বিষয়ের উপরে ভিত্তি করে বক্তৃতাকে সীমাবদ্ধ করার ক্ষেত্রকে নিষিদ্ধ করেছে। বিব্রত ভাষণ সুরক্ষিত এবং নিয়ন্ত্রিত হতে পারে কিন্তু নিষিদ্ধ করা যায়না। প্রথম সংশোধনের ক্ষেত্রে অশ্লীলতা বিচারিকভাবে স্বীকৃত ব্যতিক্রম। ঐতিহাসিকভাবে, এই ব্যতিক্রমটিকে যৌন শিক্ষা সম্বন্ধীয় তথ্য নিষিদ্ধকরণের প্রচেষ্টা, নগ্নতাবাদের উপর গবেষণা যৌনতা কেন্দ্রিক সাহিত্যে ব্যবহার করা হয়েছিল।
১৯৭০ এর যুক্তরাষ্ট্রে, পর্ণোগ্রাফি শিল্প বন্ধ করার প্রচেষ্টায় পতিতাবৃত্তির অভিযোগে এক একজন ব্যক্তির বিরুদ্ধে নালিশ করা হয়েছিল। পিপল ভি. ফ্রিম্যানের ক্ষেত্রে ক্যালিফোর্নিয়ার সুপ্রিম কোর্ট পতিতাবৃত্তিকে, একজন ব্যক্তির অর্থের বিনিময়ে যৌনক্রিয়ায় অংশ নেওয়ার বদলে পর্দায় চিত্রিতকারী একজন অভিনেতার অভিনয়ের অংশ হিসাবে পৃথকীকৃত করার আদেশ দিয়েছিলেন। মার্কিন যুক্তরাষ্ট্রের সুপ্রিম কোর্টে এই মামলাটি আপিল করা হয়নি, যার ফলে এটি কেবলমাত্র ক্যালিফোর্নিয়াতেই সীমাবদ্ধ।
প্রস্তরযুগ এবং মধ্য প্রস্তরযুগ
কামদ চিত্রের প্রাচীনতম জীবন্ত নিদর্শনের মধ্যে অন্যতম হল প্রস্তর যুগের গুহাচিত্র এবং ভাস্কর্য। তার মধ্যে কিছু সাধারণ চিত্র হল প্রাণী, শিকারের চিত্র এবং মানব জিনতত্ত্বের চিত্রাবলী। অতিপ্রাকৃত যৌন বৈশিষ্ট্যের সহিত নগ্ন মানুষের বেশকিছু চিত্র প্যালাইওলিথিক চিত্রকর্ম ও শিল্পকর্মে (উদাঃ, ভেনাস মূর্তি) চিত্রিত আছে। ইংল্যান্ডের ক্রিসওয়েল ক্রাগ গুলিতে সম্প্রতি আবিষ্কৃত গুহাশিল্পটি ১২,০০০ বছরেরও বেশি বলে মনে করা হয় এবং এতে কিছু প্রতীক রয়েছে যা নারীদের জনন্দ্রিয়ের শৈলযুক্ত সংস্করণ। যদিও এই বস্তুগুলির ব্যবহারের সরাসরি কোনো প্রমাণ পাওয়া যায়নি, তাই ধরে নেওয়া হয় বস্তুগুলি কোনো ধর্মীয় অনুষ্ঠানে ব্যবহার করা হতো, আরো পরিষ্কার ভাবে বললে, যৌন উদ্দেশ্যে।
জার্মানির প্রত্নতাত্ত্বিকরা ২০০৬ সালের এপ্রিল মাসে রিপোর্ট করেছিলেন যে, তারা খুঁজে পেয়েছেন একটি ৭২০০ বছরের পুরনো দৃশ্যে দেখানো হয়েছে যে যৌন সম্পর্কের সময়ে একটি পুরুষ যৌন মূর্তি একটি নারী যৌন মূর্তির উপরে নমন করে আছে। পুরুষ মূর্তিটি অ্যাডোনিস ভন জেসারহানিট নামে পরিচিত।
মেসোপটেমিয়া
প্রাচীন মেসোপটেমিয়া থেকে বিপুল পরিমাণে ইতররতি প্রবন যৌন চিত্রের নিদর্শন আবিষ্কৃত হয়েছে। প্রাক সুমেরীয় যুগে খোদাই সংক্রান্ত গ্লিপ্টিক শিল্প মিশনারি আসনে ফ্রন্টাল যৌনতার দৃশ্য দেখায়। প্রাক সহস্র খ্রীষ্ট পূর্বাব্দ থেকে মেসোপটেমিয়ায় দেখা গেছে, যখন মেয়েটি বিয়ার খাবার জন্য আনমিত হয়, সাধারণত তখনই পুরুষটি মেয়েটির পিছনে প্রবেশ করে। মধ্য আসিরীয়ার নেতৃত্বাধীন ক্ষুদ্র প্রস্তর মূর্তিগুলিতে প্রায়শই দেখায গেছে একজন পুরুষকে দাঁড়িয়ে এবং একজন মহিলাকে বেদীর উপরে বসে আরাম করতে। ধর্মগ্রন্থগুলি ঐতিহ্যগত ভাবে এই সমস্ত দৃশ্যগুলির ব্যাখ্যা করেছেন এগুলিকে ধর্মীয় রীতিগত যৌনতা হিসাবে। তবে যৌনতা এবং পতিতাবৃত্তির দেবী ইনান্না সম্প্রদায়ের সঙ্গে জড়িত হবার সম্ভবনা বেশি। আসুরের ইনান্না মন্দিরে যৌন চিত্রের বহু নিদর্শন স্পষ্টত পাওয়া যায়। যেগুলিতে নারী এবং পুরুষের যৌন অঙ্গের নমুনা পাওয়া যায়, যার মধ্যে দেখা গেছে পাথরে খদিত লিঙ্গ রূপ বা ফাল্লি (phalli) যেগুলিকে সাধারণত গলার চারপাশে মাদুলির আকারে পরিধান করা হতো অথবা পূজা মূর্তি সাজাতে ব্যবহার করা হতো এবং স্ত্রী যোনিপথের মাটির নমুনাগুলি (মডেল) বিশেষভাবে দৃষ্টি আকর্ষণ করে।
গ্রিক ও রোমান
প্রাচীন গ্রীসে যৌন দৃশ্যগুলিকে প্রায়ই সিরামিকে চিত্রাঙ্কন করতে দেখা গেছে। তাদের মধ্যে অনেক গুলিই সমকাম এবং পায়ুকামের প্রাচীনতম চিত্রণের জন্য বিখ্যাত। গ্রীক শিল্প প্রায়ই যৌন কার্যকলাপ চিত্রিত করে, কিন্তু প্রাচীন গ্রীকে পর্ণোগ্রাফির ধারণা না থাকার কারণে তাদের কি অবৈধ বা অনৈতিক তার পার্থক্য করা ছিল অসম্ভব। তাদের শিল্প কেবল দৈনন্দিন জীবনের দৃশ্যগুলি প্রতিফলিত করে, বাকিদের চেয়ে বেশিমাত্রায় যৌন। দেলোসের উপর ডায়নিসাসের মন্দিরে পুজোর স্থানগুলিতে উৎকীর্ণ ফাল্লি দেখা যায়, যখন সাধারণ গ্রাহস্থ্য জিনিসপত্র এবং প্রতিরক্ষামূলক কবজ জার্ম ছিল, সেখানে একটি মূর্তি ছিল যার মাথা একটি বর্গাকার স্তম্ভের পাদদেশে এবং তার সামনে স্পষ্ট পুং জননতন্ত্র ছিল। গ্রীক পুরুষদের আদর্শ একটি ছোট লিঙ্গ ছিল, যে নান্দনিকতা রোমানরা পরে গ্রহণ করেছিল। গ্রীকরা সাফোর হাইম থেকে অ্যাফ্রোডাইটঁ (গ্রীকদের পূজার বেদী)এবং অন্যান্য সমকামি কাজকাগুলির সাথে সাথে নারী সমকাকমের মতো অতি পরিচিত ঘটনা প্রথম সৃষ্টি করে।
পেরুভিয়ান
পেরু দেশটির অন্যতম প্রাচীন সভ্যতা মাওচে, যে সভ্যতায় সেখানকার আদিবাসীরা তাদের মৃৎশিল্পে যৌন দৃশ্যগুলিকে স্পষ্ট খোদাই করেছেন। কমপক্ষে ৫০০ মাওচে সেরামিক পাত্রে যৌন বিষয়বস্তু আছে। সর্বাধিক বর্ণিত বিষয়টি ছিল পায়ুগত যৌনমিলন, যোনিতে অনুপ্রবেশ সংক্রান্ত বিষয়টি ছিল খুবই বিরল। বেশিরভাগ যুগলই ইতর-রতি প্রবণ, প্রতিটি খদিত মূূর্তিই অতি সাবধানে খোদাই করা হয়েছে যাতে জননাঙ্গটি যোনির বদলে পায়ুদ্বারে প্রবেশ করানো হচ্ছে তা স্পষ্ট বোঝা যায়। প্রায়শই দেখা যায় দম্পতির যৌনমিলনের সময়ে একটি শিশুকে স্তন্যপান করানো হচ্ছে। কখনো কখনো মুখমেহনের দৃশ্যও চিত্রিত করা হয়েছে, কিন্তু যোনিলেহন অনুপস্থিত। চিত্রিত আছে, কিছু পুরুষ মূর্তি স্বমেহন করছে অথবা কোনো নারীকে দিয়ে হস্তমৈথুন করানো হচ্ছে।
রাফায়েল লারকো হোয়েল ধারণা করেন যে তাদের উদ্দেশ্য অন্যান্য সভ্যতার তুলনায় আলাদা ছিল। তিনি বলেছিলেন যে মাওচেরা বিশ্বাস করত মৃতদের জগৎ জীবিতদের জগতের ঠিক বীপরিত। তাই অন্ত্যেষ্টি ক্রিয়ায় উতসর্গের জন্য তারা হস্তমৈথুন, মুখমেহন এবং পায়ুলেহনের চিত্র দ্বারা বর্ণিত কিছু পাত্র তৈরী করা হতো, যা থেকে বোঝা যায় এমন যৌনক্রিয়াই চিত্রিত করা হয়েছে যা থেকে জীবিতদের জগতে বংশবিস্তার কখনই সম্ভব নয়। আশা ছিল মৃতদের জগতে তারা তাদের বীপরিত অর্থ গ্রহণ করবে এবং যার ফলসবরূপ সন্তান লাভ করবে। মাওচের কামদ মৃৎশিল্পের নিদর্শন- এর চিত্র হোয়েলের বই শেক্যানে অঙ্কিত আছে।
এশিয়া
কামদ চিত্রশিল্পের ইতিহাসে পূর্বের দীর্ঘ ঐতিহ্য আছে। ভারত, জাপান, চীন, পার্সিয়া এবং অন্যান্য দেশগুলিতে প্রেমের ক্ষেত্রে মানব প্রফুল্লতার উৎযাপিত শিল্প প্রচুর পরিমাণে উৎপাদিত। সেইসমস্ত কাজগুলিতে নারী-পুরুষের প্রেম এবং তারসাথে সমকামী প্রেমের কথাও বর্ণিত আছে। প্রথম কয়েক শতাব্দি পূর্বে ভারতবর্ষে বাৎস্যায়ন দ্বারা লিখিত বিখ্যাত প্রাচীন যৌন হস্তকৃত গ্রন্থটি হল কামসুত্র। পনেরো শতকে তুনিসিয়ান মহম্মদ ইবনে মহম্মদ অল- নাফজাউ কর্তৃক রচিত মানব যৌনতা সম্পর্কে আরেকটি উল্লেখযোগ্য গ্রন্থ দ্য পারফিউমড গার্ডেন (The Perfumed Garden)।
জাপানে, কামদ শিল্পের পুষ্পোদ্গম ঘটে মুদ্রিত কাঠের খন্ডের মাধ্যমে। এই শৈলীটি শুঙ্গা (বসন্তের ছবি) নামে পরিচিত এবং কিছু উচ্চশ্রেণীর ব্যবসায়ীরা (যেমন, হারুনবু, উটামারো) প্রচুর পরিমাণে এই জিনিস তৈরী করেন। হাতে আঁকা রঙিন স্ক্রলগুলিও খুব জনপ্রিয় ছিল। তেরো শতাব্দিতে শুঙ্গা আবির্ভূত হয় এবং বারংবার প্রচলিত প্রচেষ্টা স্বত্বেও এর জনপ্রিয়তা উত্তরোত্তর বৃদ্ধি পায়। কিয়োহো ৭ (১৭২২) এ তোকুগাওয়া শোগুনা দ্বারা প্রাকশিত কামদ গ্রন্থ কোশোকুবান নিষিদ্ধ ছিল। ১৯ শতকে ফোটোগ্রাফি উদ্ভাবনের পরে শুঙ্গার উৎপাদন বন্ধ হয়ে যায়।
কামদ শিল্পে চৈনিক ঐতিহ্যও ব্যাপক, ইয়ং সাম্রাজ্যের (১২৭১-১৩৬৮) শিল্প যার অন্যতম উদাহরণ। মিং সাম্রাজ্যের (১৩৬৮-১৬৪৪) পরবর্তি অধ্যায়ে চৈনিক কামদ শিল্প সর্বোচ্চ শিখরে পৌঁছায়।
মুদ্রণ
পঞ্চদশ শতাব্দির মাঝামাঝি ইউরোপে মুদ্রণ খুবই জনপ্রিয় হয়ে ওঠে এবং তাদের সম্পৃক্ত প্রকৃতি কামদ চিত্রের পক্ষে অত্যন্ত উপযুক্ত ছিল এবং সেগুলিকে স্থায়ীভাবে প্রদর্শনের প্রয়োজন ছিলনা। নগ্নতা এবং শাস্ত্রীয় বিষয়গুলির পুনরোজ্জীবন মুদ্রণ ইতিহাসের সঙ্গে প্রথম থেকেই যুক্ত ছিল এবং পৌরাণিক বিষয়ের উপরে অনেক মুদ্রণই পরিষ্কারভাবে যৌন ক্রিয়াকলাপের সঙ্গে সম্পর্কিত ছিল; বিশেষ করে জিওভানি বাতিস্তা পেলুম্বার খোদাই এর অন্যতম। ১৪৭৫-১৫০০ সালের মধ্যবর্তী সময়ে একটি প্রিন্টিং প্লেটে একটি পার্থিব কামদ সঙ্গমের রূপক বর্ণনার দৃশ্য দেখা যায়, যেখানে দেখা যায় একটি অল্পবয়সী দম্পতি রতিক্রিয়ায় লিপ্ত এবং একটি বেঞ্চির একপ্রান্তে মেয়েটির এক পা শীর্ষে তুলে রাখা এবং অপরপ্রান্তে পা, ডানা এবং শিশ্নের তলদেশে বাঁধা ঘণ্টা একটি বিশালাকার শিশ্ন বেঞ্চির উপরে চড়ার চেষ্টা করছে। যদিও প্লেটটি জীর্ণ হওয়া অবধি ব্যবহার করা হয়েছে, তবে পুনর্নির্মিত করে ব্যাপকভাবে ব্যবহৃত হয়, সমসাময়িক কোনো প্রভাবই মুদ্রিত হয়নি যা সম্ভবত শত শতের মধ্যে ছড়িয়ে পড়েছে।
প্রাচীন দেবতাদের প্রেম, বিশেষ করে ওভিডে বিস্তারিত ভাবে বর্ণিত জুপিটারের প্রেমকাহিনীতে এমন অনেক বিষয় আছে যেখানে গল্পগুলির মূখ্য ঘটনা যৌনসঙ্গম কেন্দ্রিক এবং প্রতিক্ষেত্রেই এই চিত্রনাট্যগুলিকে ন্যায্য বলে মনে করা হয়েছিল। নির্দিষ্টভাবে বললে লিডা (পুরাণ)- এ কথিত লিডা এবং রাজহংস কাহিনী, যেখানে দেবতা রাজহংসের রূপ ধরে এসে মহিলাটিকে বিমোহিত করে, ঘটনাটি অত্যন্ত স্পষ্ট এবং সুচারুভাবে চিত্রিত করা হয়েছে এবং মনে হয় যেন তাকে পাখি হিসাবে দেখানোর কারণেই অদ্ভুতভাবে এটি আরো বেশি গ্রহণযোগ্য হয়েছে।  ষোড়শ শতকের প্রথমদিকে শেষ হওয়া যুগের সীমাবদ্ধতা ছিল, নবজাগরণের প্রাসাদের চিত্রগুলির আধা-গোপনীয়তার মধ্যে প্রদর্শন অনিশ্চিত ছিল। মাইকেলেঞ্জেলোর 'লিডা' যুক্তিসম্মত ভাবেই একটি প্রশস্ত চিত্র যা রতিক্রিয়ার অগ্রগতিকে দৃশ্যত করেছে এবং ১৪৯৯ সালে "হাইপনারটোম্যাশিয়া পলিফিলি" নামক বইয়ের শতাধিক চিত্রের একটিতে দেখা যায় লিডা এবং রাজহংস একটি "ট্রাইম্ফল গাড়ি র উপর রতিক্রিয়ায় মত্ত এবং একদল জনতা ভীড় করে তাদের দেখছে। প্রায় ১৫৩০ থেকে উনিশ শতক পর্যন্ত বিশিষ্ট প্রকারের ইরোটিকার উপর হওয়া সমান গুরুত্বপূর্ণ কাজগুলি কল্পনা করা কঠিন। পনেরো শতকের পরের দিকে প্রাসাদের জন্য বড় তৈল চিত্র গুলি এবং সংগ্রাহকদের জন্য ছোট মুদ্রণগুলিতে স্পষ্ট রতিক্রিয়া অথবা নারীদের জননেন্দ্রিয় দেখানো বন্ধ করা হয়। নগ্ন নারীদেহের প্রতিমান বা ছাঁচের নমুনা জর্জিওনের ড্রেসডেন ভেনাস নামক চিত্রে স্থির করা হয়েছিল, যেখানে চিত্রিত হয়েছে এক নগ্ন মহিলা শায়িত রয়েছে সামনের দিকে মুখ রেখে, যদিও স্পষ্টভাবে দেখানো হয়নি। টিটিয়ান এবং অন্যান্যরা মূলত এই ধরনটি অব্যাহত রেখেছে, ভেলাকুইজের(১৬৪০) রকবি ভেনাস চিত্রে পিছনের দৃশ্যের চিত্রাঙ্কন করত জার্মানির দ্য লিটিল মাস্টার্স মধ্যবিত্ত সংগ্রাহকদের জন্য অনেকগুলি ছোট ছোট মুদ্রণ করেন- অনেকসময়ই মাত্র দুই ইঞ্চি লম্বা- প্রেমমূলক বিষয়, কিন্তু কোনোটিই ত্রিশ বছর আগেকার শিল্পীদের মতো এতো স্পষ্ট নয়।
১৫২৪ সালে ইতালির বিখ্যাত শিল্পী মারকানটোনিও রেমন্ডি, আই মোদি নামক ষোলো রকমের "দৈহিক ভঙ্গি" বা যৌন ভঙ্গির চিত্রিত একটি বই প্রকাশ করেন ফলস্বরূপ ষোড়শ শতকে কামদ বিষয়বস্তুর মুদ্রণের প্রয়াস একধরনের কলঙ্কের সৃষ্টি করে। এরপরেই পোপ সপ্তম ক্লেমেন্ট রেমন্ডিকে কারাগারে বন্দী করেন এবং বইটির সমস্ত মুদ্রণ নষ্ট করে ফেলা হয়। রেমন্ডির অঙ্কিত কামদ চিত্রের সিরিজের উপর ভিত্তি করে মান্তুয়া শহরের প্যালাজো ডেল তে প্রাসাদের জন্য জিউলিও রোমানো কমিশন হিসাবে কাজ করেছেন। যদিও চিত্রনাট্য দুটি খুবই অনুরূপ ছিল, তবুও যেহেতু রেমন্ডির অঙ্কিত চিত্রগুলি জনসম্মুখে আসে তাই কেবলমাত্র তার বিরুদ্ধেই আইনি ব্যবস্থা নেওয়া হয়। পেইট্রো অরিটিনো যতদিন অবধি আসল ছবিগুলি দেখননি, রোমানো ততদিন সেগুলি সম্বন্ধে অজ্ঞাত ছিলেন এবং তখনো সেগুলির উপর কাজ করছিলেন। রেমন্ডির কারাগার থেকে মুক্তিলাভের ব্যবস্থা নিশ্চিত করা এবং ছবিগুলিকে সমর্থন করার জন্য এরপরেই অরিটিনো ষোলোটি সুস্পষ্ট সনেট রচনা করেছিলেন("both in your cunt and your behind, my prick will make me happy, and you happy and blissful")। এরপরই ১৫২৭ সালে কবিতা এবং ছবি সমেত আই মোদি দ্বিতীয়বারের জন্য প্রকাশিত হয়। এইপ্রথম যৌনমিলনমূলক লেখা এবং ছবি একত্রে প্রকাশিত হয়েছিল, যদিও পোপেরা সেইসমস্ত অনুলিপিগুলি আবার আয়ত্ত করেন যাতে সেগুলিকে খুঁজে না পাওয়া যায়। সেইসময় রেমন্ডি কারাগার থেকে পালিয়ে যান। তখনকার সেন্সরশিপ এতোই কঠোর ছিল যে মূল মুদ্রণের সম্পূর্ণ কোনো সংস্করণ আজো পাওয়া যায়নি। চারশো বছর পরে লেখাটির যে অস্তিত্ব বর্তমানে পাওয়া গেছে তা কেবল মুল মুদ্রণের অনুলিপির একটি প্রতিলিপি মাত্র।
রমাবাই পেশোয়া
রমাবাই (১৭৫০-১৭৭২) ছিলেন মাধবরাও পেশোয়াের প্রথমের স্ত্রী। তাঁর পিতার নাম শিবাজি বল্লাল জোশী সোলাপুরের বাসিন্দা।
জীবনী
১৭৭২ সালে তিনি হরিহরেশ্বরে গিয়েছিলেন যখন মাধবরাওয়ের স্বাস্থ্য খুবই খারাপ হয়ে পড়ে। তিনি সর্বদা মাধবরাওয়ের জন্য উপবাস রাখতেন ও তার সুস্থতা কামনা করতেন। এই দম্পতির কোন সন্তান ছিল না।
তিনি অত্যন্ত আধ্যাত্মিক এবং ধার্মিক ছিলেন। তিনি কখনও সামাজিক বা রাজনৈতিক বিষয়ে হস্তক্ষেপ করেতেন না। তাকে একজন মহান ব্যক্তি এবং সবার জন্য যত্নশীল হিসাবে বর্ণনা করা হয়। যদিও তার শাশুড়ি গোপিকা বাই পেশোয়া তার সাথে ভালো ব্যবহার করেননি বলে জানা যায়।
১৭৭২ সালের ১৮ নভেম্বর, মাধবরাও থেউরের চিন্তামণির মন্দির প্রাঙ্গণে মারা যান। হাজার হাজার নাগরিক তাদের নেতাকে শেষ শ্রদ্ধা জানাতে মন্দিরের প্রাঙ্গণে আসেন।
মাধবরাওয়ের মৃত্যুর পর রমাবাই সতী হবার ইচ্ছা পোষণ করেন। আনন্দী বাই, রাঘো বাই এবং নারায়ণ রাও সহ পেশোয়া পরিবার তাকে থামানোর চেষ্টা করেছিল কিন্তু শেষ রক্ষা হয়নি। কিছু সূত্র বিশ্বাস করে যে মারা যাওয়ার আগে মাধবরাওয়ের কাছে তিনি সতী হবার অনুমতি চেয়েছিলেন। তিনি অনুমতি নেন যে একই তারিখে তার অন্ত্যেষ্টিক্রিয়ায় তিনি সতী হবেন। মন্দির থেকে প্রায় আধা মাইল দূরে ভীমা নদীর তীরে মাধবরাওকে দাহ করা হয়।
এই মহান নেতা এবং তার স্নেহময়ী স্ত্রীর স্মারক হিসাবে পাথরের তৈরি একটি ছোট স্মৃতিসৌধ আজও এই স্থানে রয়েছে।
মাসুক মিয়া জনি
মাসুক মিয়া জনি (জন্ম: ১৬ জানুয়ারি ১৯৯৮; মাসুক মিয়া নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০১৫–১৬ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৭–১৮ মৌসুমে তিনি চট্টগ্রাম আবাহনীতে যোগদান করেছেন। চট্টগ্রাম আবাহনীতে ১ মৌসুম অতিবাহিত করার পর সাইফের সাথে চুক্তি স্বাক্ষর করলেও একটি ম্যাচেও অংশগ্রহণ করেননি। ২০১৯–২০ মৌসুমে, তিনি সাইফ হতে বসুন্ধরা কিংসে যোগদান করেছেন।
২০১৫ সালে, জনি বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০১৫ সালেই বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৬ ম্যাচে অংশগ্রহণ করেছেন।
দলগতভাবে, জনি এপর্যন্ত ৩টি শিরোপা জয়লাভ করেছেন, যার সবগুলো তিনি বসুন্ধরা কিংসের হয়ে জয়লাভ করেছেন।
প্রারম্ভিক জীবন
মাসুক মিয়া জনি ১৯৯৮ সালের ১৬ই জানুয়ারি তারিখে বাংলাদেশের মৌলভীবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন। ছোট বেলা থেকেই খেলাধুলার প্রতি ছিলো মারাত্মক ঝোক।
আন্তর্জাতিক ফুটবল
জনি বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৮ ম্যাচে অংশগ্রহণ করে ২টি গোল করেছেন। তিনি ২০১৫ সালের ২রা অক্টোবর তারিখে ২০১৬ এএফসি অনূর্ধ্ব-১৯ চ্যাম্পিয়নশিপ বাছাইপর্বে শ্রীলঙ্কা অনূর্ধ্ব-১৯ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।
২০১৫ সালের ১২ই নভেম্বর তারিখে, মাত্র ১৭ বছর ৯ মাস ২৮ দিন বয়সে, জনি তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৫৪তম মিনিটে আক্রমণভাগের খেলোয়াড় সাখাওয়াত হোসেন রনির বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ৫–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে জনি মাত্র ১ ম্যাচে অংশগ্রহণ করেছেন।
পুরাণে গণেশ
thumb|বাশোলি মিনিয়েচার, ১৭৩০ খ্রিস্টাব্দ পুরাণে গণেশ-সংক্রান্ত অনেক কাহিনির উল্লেখ পাওয়া যায়। গণেশের মাথা হাতির মতো হওয়ায়, তাঁকে সহজেই চিহ্নিত করা যায়। তাঁকে কার্যারম্ভ ও বিঘ্ন অপসারণকারী দেবতা হিসেবে পূজা করা হয়। গণেশ শিল্প ও বিজ্ঞানের পৃষ্ঠপোষক এবং জ্ঞান ও বুদ্ধির দেবতা। সংস্কৃত সাহিত্যে গণেশ কীভাবে একজন গুরুত্বপূর্ণ দেবতা হয়ে উঠলেন, সেই বিষয়ে সমীক্ষা করতে গিয়ে লুডো রোচার লিখেছেন:
গণেশ-সংক্রান্ত পৌরাণিক কাহিনিগুলি পাওয়া যায় খ্রিস্টীয় ৬০০ অব্দের পরে লেখা আধুনিক পুরাণ গ্রন্থগুলিতে। খ্রিস্টীয় ৬০০ অব্দের আগে লেখা বায়ু পুরাণ ও ব্রহ্মাণ্ড পুরাণ-এ গণেশের যে গল্প পাওয়া যায়, তা সপ্তম থেকে দশম শতাব্দীর মাঝামাঝি সময়ে ওই দুই পুরাণে প্রক্ষিপ্ত হয়েছিল।
জন্ম ও শৈশব
thumb|শিশু গণেশের সঙ্গে খেলা করছেন মা পার্বতী। লোকবিশ্বাস অনুসারে, গণেশ হলেন শিব ও পার্বতীর পুত্র। তবে পুরাণে তাঁর জন্ম সম্পর্কে বিভিন্ন পরস্পরবিরোধী গল্পের সন্ধান পাওয়া যায়। একটি মতে শিব তাঁকে সৃষ্টি করেছিলেন। অন্যমতে তাঁকে সৃষ্টি করেছিলেন পার্বতী। আরেকটি মতে, শিব ও পার্বতী দুজনে মিলে তাঁকে সৃষ্টি করেছিলেন। আবার অন্য একটি মতে, শিব ও পার্বতী এক রহস্যময় উপায়ে তাঁকে সৃষ্টি করেছিলেন।
গণেশের ভ্রাতা হলেন কার্তিক। তবে দুজনের মধ্যে কে বড়ো তা নিয়েও মতভেদ আছে। উত্তর ভারতে সাধারণত কার্তিককে বড়ো ও গণেশকে ছোটো ভাই মনে করা হয়। অন্যদিকে দক্ষিণ ভারতে গণেশই জ্যেষ্ঠভ্রাতা। দেবতা হিসেবে গণেশের গুরুত্ব অর্জনের আগে, খ্রিস্টপূর্ব ৫০০ অব্দ থেকে ৬০০ খ্রিস্টাব্দ পর্যন্ত যুদ্ধদেবতা হিসেবে কার্তিক বিশেষ জনপ্রিয় ছিলেন। ৬০০ খ্রিস্টাব্দের পর থেকে উত্তর ভারতে কার্তিক পূজার গুরুত্ব কমে যায়। কার্তিক জনপ্রিয়তা হ্রাস ও গণেশের জনপ্রিয়তা বৃদ্ধি প্রায় সমসাময়িক ঘটনা। গণেশ ও কার্তিকের মধ্যে ভ্রাতৃসুলভ প্রতিদ্বন্দ্বিতার অনেক গল্পও পুরাণে পাওয়া যায়। সম্ভবত সুদূর অতীতে গণেশ ও কার্তিক-পূজক সম্প্রদায় দুটির সাম্প্রদায়িক দ্বন্দ্ব এই সব গল্পগুলির জন্ম দিয়েছিল।
একবার গণেশ ও কার্তিকের মধ্যে ত্রিভুবন পরিক্রমার একটি প্রতিযোগিতা হয়েছিল। বিজয়ীর পুরস্কার ধার্য হয়েছিল জ্ঞানফল। কার্তিক তিন ভুবন পর্যটনে বেড়িয়ে পড়েন। কিন্তু গণেশ শুধু তাঁর বাবা-মাকেই প্রদক্ষিণ করেন। এর কারণ জিজ্ঞাসা করা হলে গণেশ জানান, তাঁর পিতামাতা শিব ও পার্বতীই ত্রিভুবন। সেই জন্য গণেশকেই জ্ঞানফল দেওয়া হয়।
হাতির মাথা
thumb|left|গণেশের হাতির মাথা গণেশের মাথাটি হাতির মতো কেন, তার ব্যাখ্যা একাধিক পুরাণের নানা গল্পে দেওয়া হয়েছে। সাধারণত, এই ব্যাখ্যা গণেশের জন্ম-সংক্রান্ত একটি বিষয়। এই সব গল্পে গণেশ-উপাসনাকারী সম্প্রদায়ের বিপুল জনপ্রিয়তার ব্যাখ্যাও পাওয়া যায়। ভক্তেরা সাধারণত তাঁর ‘গজমুণ্ড’টিকে বুদ্ধি, অতুলনীয় শক্তি, বিশ্বস্ততা এবং হাতির অন্যান্য চারিত্রিক গুণের প্রতীক হিসেবে দেখেন। তাঁর বিশাল কানদুটি জ্ঞান ও সাহায্যপ্রার্থীর প্রার্থনা শ্রবণের ক্ষমতার প্রতীক।
শিব-কর্তৃক শিরোশ্ছেদ
right|thumb| গণেশের সাধারণ চতুর্ভূজ মূর্তি, নাগপুর চিত্রশৈলী, ১৮১০; [[চণ্ডীগড় সংগ্রহালয়ে সংরক্ষিত।]] সবচেয়ে জনপ্রিয় গল্পটি সম্ভবত শিব পুরাণ থেকে গৃহীত হয়েছে। এক দিন দেবী পার্বতী কৈলাসে স্নান করছিলেন। স্নানাগারের বাইরে তিনি নন্দীকে দাঁড় করিয়ে রেখেছিলেন, যাতে তাঁর স্নানের সময় কেউ ভিতরে ঢুকতে না পারে। এই সময় শিব এসে ভিতরে প্রবেশ করতে চান। নন্দী শিবের বাহন। তাই প্রভুকে তিনি বাধা দিতে পারলেন না। পার্বতী রেগে গেলেন। তিনি ভাবলেন, নন্দী যেমন শিবের অনুগত, তেমনই তাঁর অনুগত কোনো গণ নেই। তাই তিনি তাঁর প্রসাধনের হলুদমাখা কিছুটা নিয়ে গণেশকে সৃষ্টি করলেন এবং গণেশকে নিজের অনুগত পুত্র রূপে ঘোষণা করলেন।
এরপর থেকে পার্বতী স্নানাগারের বাইরে গণেশকে দাঁড় করাতেন। একবার শিব এলেন। তিনি ভিতরে প্রবেশ করতে চাইলেন। কিন্তু গণেশ তাঁকে বাধা দিলেন। শিব রেগে গিয়ে তাঁর বাহিনীকে আদেশ দিলেন গণেশকে হত্যা করার। কিন্তু তারা গণেশের সামান্য ক্ষতি করতেও সক্ষম হল না।
এই সময় শিবেরও রাগ পড়ে গিয়েছিল। তিনি পার্বতীর শর্ত মেনে নিলেন। তিনি ব্রহ্মাকে উত্তর দিকে পাঠিয়ে বললেন, যে প্রাণীটিকে প্রথমে দেখতে পাওয়া যাবে, তারই মাথাটি কেটে আনবে। কিছুক্ষণ পরে ব্রহ্মা এক শক্তিশালী হাতির মাথা নিয়ে ফিরে এলেন। শিব সেই মাথাটি গণেশের দেহে স্থাপন করলেন। তারপর তাঁর মধ্যে প্রাণের পুনঃপ্রতিষ্ঠা করা হল। শিব গণেশকে নিজ পুত্র ঘোষণা করলেন এবং সকল দেবতার পূজার আগে তাঁর পূজার ব্যবস্থা করে দিলেন। সেই সঙ্গে তাঁকে সকল গণের অধিপতি নিযুক্ত করা হল।
শিব ও গজাসুর
অল্পে তুষ্ট শিব গজাসুরকে মনোমত বর দিয়ে দেন। কিন্তু এই বর অন্য সমস্যার সৃষ্টি করে। পার্বতী তাঁকে খুঁজতে বের হন। শেষে তিনি নিজের ভাই বিষ্ণুর সাহায্যে শিবকে খুঁজে পান। বিষ্ণু তখন শিবের বাহন নন্দীকে এক নৃত্যকারী ষাঁড় বানিয়ে নিজে বাঁশিওয়ালার ছদ্মবেশ নেন। এরপর উভয় আসেন গজাসুরের কাছে বাঁশি বাজাতে। বিষ্ণুর বাঁশি শুনে গজাসুর খুশি হয়ে তাঁকে কিছু দিতে চাইল। বিষ্ণু বললেন, তাঁর গজাসুরের পাকস্থলীতে বন্দী শিবের মুক্তি চাই। সে বিষ্ণুকে চিনতে পেরে তাঁর পায়ে লুটিয়ে পড়ল শিব মুক্তি পেলেন। তখন গজাসুর শেষ বরটি চাইল। সে বলল, “আমি চাই, আমি মরে যাবার পরও যেন লোকে আমার মাথাটিকে পূজা করে।” শিব তখন নিজের পুত্রকে সেখানে এনে গজাসুরের সঙ্গে নিজ পুত্রের মুণ্ডবদল করালেন। সেই থেকে সকল দেবতার পূজার আগে গণেশের পূজা চালু হল।
ফরিদুর রেজা সাগর
ফরিদুর রহমান সাগর (২২ ফেব্রুয়ারি ১৯৫৫) হলেন একজন বাংলাদেশী লেখক, চলচ্চিত্র পরিচালক ও প্রযোজক। তিনি ইমপ্রেস টেলিফিল্ম ও চ্যানেল আইয়ের ব্যবস্থাপনা পরিচালক। ২০০৫ সালে শিশুসাহিত্যের বিশেষ অবদানের জন্য তিনি বাংলা একাডেমি পুরস্কার এবং ২০১৫ সালে গণমাধ্যম শাখায় একুশে পদক লাভ করেন।
প্রাথমিক জীবন
ফরিদুর রেজা সাগর ১৯৫৫ সালের ২২ ফেব্রুয়ারি ঢাকায় জন্মগ্রহণ করেন। তার পিতা মো: ফজলুল হক; যিনি একজন বিখ্যাত চলচ্চিত্র পরিচালক ছিলেন। তার মাতা কথাসাহিত্যিক রাবেয়া খাতুন। সাগর বাল্য বয়সে তার পিতার পরিচালনায় শিশুতোষ চলচ্চিত্রে অভিনয় করেন। এছাড়া তিনি বাংলাদেশ টেলিভিশনের বিভিন্ন শিশুতোষ অনুষ্ঠানের সাথেও জড়িত ছিলেন। তিনি তেজগাঁও পলিটেকনিক হাই স্কুল থেকে এসএসসি পাশ করেন।
কর্মজীবন
তিনি শিশুদের জন্য অনেক চিত্রনাট্য এবং নাটক লিখেছেন। তিনি ৪২টি পূর্ণদৈর্ঘ্য চলচ্চিত্র প্রযোজনা করেছেন।
ব্যক্তিগত জীবন
তিনি কনা রেজাকে বিয়ে করেন। মেঘনা এবং মোহনা নামে তাঁদের দুই মেয়ে রয়েছে।
নোভাক জোকোভিচ
নোভাক জোকোভিচ (Новак Ђоковић, আ-ধ্ব-ব: [nôʋaːk dʑôːkoʋitɕ] ; জন্ম ২২শে মে ১৯৮৭) একজন সার্বীয় পেশাদার টেনিস খেলোয়াড়। তিনি বর্তমানে (২০২৩ সালের আগস্ট মাসে) পেশাদার টেনিস খেলোয়াড়দের সংঘের (অ্যাসোসিয়েশন অভ টেনিস প্রফেশনালস, সংক্ষেপে এটিপি) মর্যাদাক্রম অনুযায়ী বিশ্বের ২নং পুরুষ পেশাদার টেনিস খেলোয়াড়। জোকোভিচ সর্বমোট ৩৮৯ সপ্তাহ বিশ্বের ১নং খেলোয়াড় হিসেবে নির্বাচিত হয়েছেন, যা এক অভূতপূর্ব কৃতিত্ব। তিনি সর্বমোট ৭ বার ১নং খেলোয়াড় হিসেবে ক্রীড়াবর্ষ শেষ করেছেন, যা টেনিসের উন্মুক্ত পেশাদারি যুগের আরেকটি অভূতপূর্ব কৃতি (এর আগে মার্কিন পিট সাম্প্রাস ৬ বার এই কাজটি করেছিলেন)। তদুপরি জোকোভিচ ২০২২ সালে আগস্ট মাস পর্যন্ত ২৩টি গ্র্যান্ড স্ল্যাম পর্যায়ের শিরোপা (সবচেয়ে মর্যাদাবাহী ৪টি টেনিস প্রতিযোগিতা) জয় করেছেন, যা টেনিসের ইতিহাসের সর্বোচ্চসংখ্যক এরূপ শিরোপা বিজয়ের ঘটনা। জোকোভিচ সব মিলিয়ে ৯৪টি একক শিরোপা জিতেছেন, যাদের মধ্যে ৩৮টি মাস্টার্স পর্যায়ের শিরোপা (ইতিহাসের সর্বোচ্চসংখ্যক)। জোকোভিচ একমাত্র খেলোয়াড় যিনি পুরুষদের আধুনিক পেশাদার টেনিস টুরের সব "বড় শিরোপা" অন্তত একবার জয় করেছেন; "বড় শিরোপা" বলতে ৪টি গ্র্যান্ড স্ল্যাম পর্যায়ের শিরোপা, নয়টি মাস্টার্স পর্যায়ের শিরোপা এবং এটিপি-র বর্ষ-সমাপনী শিরোপাটিকে বোঝায়। গ্র্যান্ড স্ল্যাম পর্যায়ের শিরোপার ক্ষেত্রে জোকোভিচ আরও বেশ কিছু অনন্য কৃতিত্বের অধিকারী। তিনি ইতিহাসের সর্বোচ্চসংখ্যক নয়বার অস্ট্রেলিয়ান ওপেন নামক গ্র‍্যান্ড স্ল্যাম পর্যায়ের শিরোপাটি জয় করেছেন। তিনিই উন্মুক্ত যুগের একমাত্র খেলোয়াড় যিনি কপমক্ষে তিনবার করে প্রতিটি গ্র্যান্ড স্ল্যাম পর্যায়ের শিরোপা জয় করেছেন। ২০১৬ সালের ফরাসি ওপেন জিতে তিনি উন্মুক্ত যুগের প্রথম খেলোয়াড় হিসেবে একই সাথে টানা চারটি গ্র্যান্ড স্ল্যাম পর্যায়ের শিরোপার বিজেতা হবার কৃতিত্ব দেখান। এছাড়া তিনি একমাত্র খেলোয়াড় হিসেবে নয়টি মাস্টার্স পর্যায়ের শিরোপার প্রতিটি দুইবার করে জিতেছেন। জোকোভিচ ২০০৩ সালে পেশাদারী ক্রীড়াজীবন শুরু করেন। ২০০৮ সালে ২০ বছর বয়সে তিনি অস্ট্রেলিয়ান ওপেন শিরোপা বিজয় করে তাঁর প্রথম গ্র্যান্ড স্ল্যাম পর্যায়ের শিরোপা জয় করেন। ২০১০ সাল নাগাদ তিনি সাফল্যের ভিত্তিতে অন্যান্য পুরুষ টেনিস খেলোয়াড়দের থেকে নিজেকে আলাদা করে নেন এবং সেসময় টেনিস বিশ্বে আধিপত্য বিস্তারকারী ফেডেরার ও নাদালের সাথে মিলে তাঁকে তথাকথিত "টেনিসের তিন দানব" দলের সদস্য হিসেবে গণ্য করা শুরু হয়। ২০১১ সালে তিনি প্রথমবার বিশ্বের ১নং খেলোয়াড় হবার মর্যাদা অর্জন করেন; ঐ বছর তিনি চারটি গ্র্যান্ড স্ল্যাম পর্যায়ের শিরোপার মধ্যে তিনটিই জয় করেন। এর পরবর্তী এক দশক ধরে সাফল্যের বিচারে সামগ্রিকভাবে তিনি পুরুষদের টেনিসের সেরা খেলোয়াড় হিসেবে নিজের অবস্থান সুদৃঢ় করেন। ২০১১ থেকে ২০২০ সাল পর্যন্ত ১০ বছরে জোকোভিচ ছয় বার ১নং খেলোয়াড় হিসেবে এবং ৩ বার ২নং খেলোয়াড় হিসেবে বছর শেষ করেন।
জাতীয় পর্যায়ে জোকোভিচ সার্বিয়ার জাতীয় দলকে নেতৃত্ব দিয়ে ২০১০ সালে ডেভিস কাপ শিরোপা জেতেন এবং ২০২০ সালে অনুষ্ঠিত উদ্বোধনী এটিপি কাপ জেতেন। ২০০৮ সালের বেইজিং অলিম্পিক প্রতিযোগিতায় তিনি সার্বিয়ার জন্য একটি ব্রোঞ্জ পদক জয় করেন।
জোকোভিচ লরেয়াস বাৎসরিক বিশ্বসেরা খেলোয়াড় হিসেবে চারবার নির্বাচিত হয়েছেন। এছাড়া তিনি এটিপির খেলোয়াড় পরিষদের প্রধান হিসেবে দায়িত্ব পালন করেছেন। খেলাধুলার বাইরে তিনি জনহিতৈষী কাজেও জড়িত আছেন।
রাজনৈতিক দর্শন
রাজনৈতিক দর্শন বা রাষ্ট্রদর্শন হচ্ছে রাজনীতি তথা রাষ্ট্র সম্পর্কে দার্শনিক চিন্তন, রাষ্ট্রের প্রকৃতি, কার্যাবলি, মূল্য, রাষ্ট্রীয় অভিজ্ঞতার সত্যতা, জীবন ও জগতের পরম সার্থকতা হিসেবে রাষ্ট্রীয় অভিজ্ঞতার যথার্থতা সম্পর্কে দার্শনিক অনুসন্ধান লাভ। রাষ্ট্রদর্শন বলতে আমরা রাষ্ট্র, রাষ্ট্রের প্রকৃতি, পরিধি ও কার্যাবলি এবং মানব জাতির উন্নয়ন ও প্রগতি সম্পর্কিত মতবাদকে বুঝি। সামগ্রিকভাবে রাষ্ট্র সম্পর্কিত দার্শনিক চিন্তাভাবনাই হলো রাষ্ট্রদর্শন। রাষ্ট্রদর্শনের বিষয়বস্তু প্রধানত তিনটি ক্ষেত্রে উল্লেখযোগ্য। যেমন, মানব প্রকৃতি ও তার কার্যকলাপ, জীবনের সমগ্র অনুভূতির জন্য পৃথিবীর অপরাপর বিষয়ের সাথে মানুষের সম্পর্ক এবং সমাজের পারস্পরিক সম্পর্ক।
বিষয়বস্তু
রাষ্ট্রই হচ্ছে রাষ্ট্রদর্শনের মূল একথা বলা যায় না। বিভিন্ন যুগে রাষ্ট্রদর্শনের বিভিন্ন সমস্যা প্রাধান্য পেয়েছে। প্রাচীনকালে বিশেষ করে গ্রিক ও রোমান চিন্তায় যে সমস্ত প্রশ্ন প্রাধান্য পেয়েছে তার মধ্যে উল্লেখযোগ্য হলো ন্যায়নীতির ধারণা, আদর্শ রাষ্ট্রের বৈশিষ্ট্য, শাসনের উদ্দেশ্য ও লক্ষ্য, শাসকের যোগ্যতা এবং আইনের প্রয়োজনীয়তা ও লক্ষ্য, সমতার ভিত্তিতে সমাজ প্রতিষ্ঠা সম্ভব কী না প্রভৃতি।
মধ্য যুগে রাষ্ট্রদর্শনের ধারাটি ছিলো কিছুটা ভিন্ন ধর্মী। আধ্যাত্মিক ও পার্থিব শক্তির প্রাধান্যের লড়াই এই যুগের রাষ্ট্রদর্শনকে প্রভাবিত করেছে। ধর্মীয় কুসংস্কার ও অন্ধবিশ্বাসের বিরুদ্ধে সংস্কার আন্দোলন ষোড়শ শতাব্দীতে রাষ্ট্রদর্শনের অগ্রগতিকে প্রসারিত করেছে। সার্বভৌমিকতা ও জাতীয় রাষ্ট্রের ধারণাটিও এই সময় প্রচারিত হয়।
সপ্তদশ ও অষ্টাদশ শতাব্দীর চিন্তায় প্রাধান্য পায় রাষ্ট্র ও সংগঠনের বিভিন্ন তত্ত্ব। গণতন্ত্র, প্রতিনিধিত্ব, সমতা, স্বাধীনতা প্রভৃতি ধারণা এই সময় জনপ্রিয় হয়। উনবিংশ ও বিংশ শতাব্দীতে যে বিষয়গুলো ছিলো রাজনৈতিক বিতর্কের মূলে তার মধ্যে উল্লেখযোগ্য হলো রাষ্ট্রের কার্যাবলি, পরিধি, রাষ্ট্র ও নাগরিকের সম্পর্ক, আন্তর্জাতিক সম্পর্ক প্রভৃতি।
প্রাচীন ভারত
প্রাচীনকালে ভারতীয় রাজনৈতিক দর্শন (১) জাতি এবং রাষ্ট্রের (২) ধর্ম এবং রাষ্ট্রের মধ্যে একটি স্পষ্ট পার্থক্য চিহ্নিত করেছিল। হিন্দু রাষ্ট্রের গঠনগুলি সময়ের সাথে সাথে বিকশিত হয়েছিল এবং এই বিকাশের ধারাটি রাজনৈতিক এবং আইনি আচরণ এবং প্রচলিত সামাজিক প্রতিষ্ঠানের উপর ভিত্তি করে গঠিত হয়েছিল। রাষ্ট্রের প্রতিষ্ঠানগুলি সরকার, প্রশাসন, প্রতিরক্ষা, আইন শৃঙ্খলায় মোটামুটিভাবে বিভক্ত ছিল। এই রাষ্ট্রগুলোর প্রধান প্রশাসনিক সংস্থা মন্ত্রজ্ঞের মধ্যে ছিলো রাজা, প্রধানমন্ত্রী, সেনাবাহিনীর সেনাপতি, রাজার প্রধান ঠাকুর। প্রধানমন্ত্রী কার্যনির্বাহী প্রধান (মহা আমাত্য) সহ মন্ত্রীদের কমিটির নেতৃত্ব দেন।
চাণক্য ছিলেন খ্রিস্টপূর্ব চতুর্থ শতাব্দীর ভারতীয় রাজনৈতিক দার্শনিক। অর্থশাস্ত্র একজন বিজ্ঞ শাসকের জন্য রাজনীতি বিজ্ঞানের বিবরণ, পররাষ্ট্র বিষয়ক ও যুদ্ধের নীতিমালা, গুপ্তচর রাষ্ট্রের ব্যবস্থা এবং রাষ্ট্রের নজরদারি ও অর্থনৈতিক স্থিতিশীলতার বিবরণ প্রদান করে। চাণক্য ব্রুহস্পতি, ঊষানস, প্রচেতাসা মনু, পরাসর এবং আম্বি সহ বেশ কয়েকটি কর্তৃপক্ষের উদ্ধৃতি দিয়েছিলেন এবং নিজেকে রাজনৈতিক দার্শনিকদের বংশধর হিসাবে বর্ণনা করেছিলেন এবং তার পিতা চাণক তার পূর্বসূরী ছিলেন। রাজনৈতিক দর্শনে আরও একটি প্রভাবশালী প্রচলিত ভারতীয় গ্রন্থ হলো শুক্র নীতি। প্রাচীন ভারতে আইনের একটি কোডের উদাহরণ হলো মনুসংহিতা বা মনুর আইন।
প্রাচীন চীন
চীনা রাজনৈতিক দর্শন শরৎ বসন্ত কালীন সময়ের, বিশেষত খ্রিস্টপূর্ব ষষ্ঠ শতাব্দীতে কনফুসিয়াসের সাথে সম্পর্কিত। চীনা রাজনৈতিক দর্শন শরৎ বসন্তকালীন সময়ে বিকশিত হয়েছিল। এই বিকাশ শরৎ বসন্তকালীন পর্বে এবং প্রাচীন চীনের যুদ্ধরত রাজ্য কাল পর্বে দেশের বৈশিষ্ট্যসমূহের সামাজিক ও রাজনৈতিক বিপর্যয়ের প্রতিক্রিয়া হিসাবে বিকশিত হয়েছিল। এই সময়ের মধ্যে প্রধান দর্শনগুলি ছিল কনফুসীয়বাদ, আইনিবাদ, মহিবাদ, কৃষিবাদ এবং তাওবাদ। আবার এই দর্শনগুলোর প্রত্যেকেটি চিন্তাধারারই একটি রাজনৈতিক দিক ছিল। কনফুসিয়াস, মেনসিয়াস এবং মোজির মতো দার্শনিকরা তাদের রাজনৈতিক দর্শনের ভিত্তি হিসাবে রাজনৈতিক ঐক্য এবং রাজনৈতিক স্থিতিশীলতার দিকে মনোনিবেশ করেছিলেন। কনফুসীয়বাদ সহানুভূতি, আনুগত্য এবং আন্তঃব্যক্তিক সম্পর্কের উপর ভিত্তি করে একটি ক্রমোচ্চ শ্রেণীবিভাগকৃত, মেধাবী সরকারকে সমর্থন করে।
প্রাচীন গ্রীস
পাশ্চাত্য রাজনৈতিক দর্শনের সূচনা হয় প্রাচীন গ্রীস ের দর্শনে, যেখানে রাজনৈতিক দর্শন অন্তত প্লেটো থেকে উৎপত্তি হয়। প্রাচীন গ্রীস নগর-রাষ্ট্রগুলির দ্বারা নিয়ন্ত্রিত ছিল, যে নগররাষ্ট্রগুলো রাজনৈতিক সংগঠনের বিভিন্ন রূপ নিয়ে পরীক্ষা-নিরীক্ষা করেছিল। সেই নগররাষ্ট্রগুলোকে প্লেটো অন্তর্নিহিত স্থায়িত্ব এবং নৈতিকতার উপর ভিত্তি করে পাঁচটি বিভাগে বিভক্ত করেছিলেন, ভাগগুলো হচ্ছে: রাজতন্ত্র, টেমোক্রেসি, গোষ্ঠীশাসনতন্ত্র, গণতন্ত্র এবং স্বেচ্ছাচারতন্ত্র। রাজনৈতিক দর্শনের প্রথম ও অত্যন্ত গুরুত্বপূর্ণ শাস্ত্রীয় কাজগুলির একটি হলো প্লেটো রচিত রিপাবলিক গ্রন্থ। রিপাবলিক গ্রন্থের পরে লিখিত হয় অ্যারিস্টটলের নিকোমাচিয়ান নীতিশাস্ত্র এবং পলিটিক্স। রোমান রাজনৈতিক দর্শন স্টোইকস এবং রোমান রাজনীতিবিদ সিসেরো দ্বারা প্রভাবিত হয়েছিল।
সমসাময়িক
দ্বিতীয় বিশ্বযুদ্ধের শেষ থেকে ১৯৭১ সাল পর্যন্ত, যখন জন রোলস ন্যায়পরায়ণতার তত্ত্ব প্রকাশ করেছিলেন তখন থেকে এংলো-আমেরিকান একাডেমিক বিশ্বে রাজনৈতিক দর্শন হ্রাস পেয়েছিল; কারণ বিশ্লেষক দার্শনিকরা আদর্শস্থাপনকারী অভিমতগুলিতে জ্ঞানীয় বিষয়বস্তু রাখার সম্ভাবনা সম্পর্কে সংশয় প্রকাশ করেছিলেন এবং রাজনৈতিক বিজ্ঞান পরিবর্তিত হচ্ছিল পরিসংখ্যানগত পদ্ধতি এবং আচরণবাদীতায়। মহাদেশীয় ইউরোপে, অন্যদিকে, যুদ্ধোত্তর দশকগুলিতে রাজনৈতিক দর্শনের এক বিশাল প্রস্ফুটন দেখা গেছিল, যখন মার্কসবাদ মাঠে আধিপত্য বিস্তার করেছিল। প্রভাতরঞ্জন সরকারের প্রগতিশীল ব্যবহারিক তত্ত্ব সাম্প্রতিক সময়ে একটি চর্চিত সামাজিক-অর্থনৈতিক ও রাজনৈতিক দর্শন।
ইমতিয়াজ হোসেন (প্রকৌশলী)
শিক্ষাজীবন
তিনি বাংলাদেশ প্রকৌশল বিশ্ববিদ্যালয় থেকে বিএসসি ইঞ্জিনিয়ারিং, যুক্তরাজ্যের ইউনিভার্সিটি অফ ম্যানচেস্টার ইনস্টিটিউট অব সায়েন্স অ্যান্ড টেকনোলজি থেকে এমএসসি ইঞ্জিনিয়ারিং ও ম্যানচেস্টার বিশ্ববিদ্যালয় থেকে পিএইচডি ডিগ্রি অর্জন করেন।
সন্ধানী
সন্ধানী বাংলাদেশের স্বাস্থ্যখাতের একটি স্বেচ্ছাসেবী সংগঠন। ১৯৭৭ সালের ৫ ফেব্রুয়ারি ঢাকা মেডিকেল কলেজ থেকে যাত্রা শুরু করে এবং পরবর্তীকালে, ১৮ অক্টোবর, ১৯৭৯ তারিখে, ময়মনসিংহ মেডিকেল কলেজ সন্ধ্যানীর দ্বিতীয় ইউনিটে পরিণত হয়। বাংলাদেশে স্বেচ্ছায় রক্তদান ও মরণোত্তর চক্ষুদান আন্দোলনের পথিকৃৎ "সন্ধানী"। বাংলাদেশের প্রধান শহরগুলোতে সন্ধানীর কার্যক্রম পরিচালিত হয়। রক্ত দানের পাশাপাশি প্রতিষ্ঠানটি মানুষের চক্ষু ব্যাংক হিসেবে কাজ করে।  মৃত্যুর পূর্বে   স্বেচ্ছাপ্রণোদিত চক্ষু দানের ব্যাপারে উৎসাহ প্রদান করে থাকে যাতে ভবিষ্যতে সেগুলো অন্য কেউ ব্যবহার করতে পারেন। সমাজসেবায় অবদানের জন্য ২০০৪ সালে বাংলাদেশ সরকার প্রতিষ্ঠানটিকে দেশের সর্বোচ্চ বেসামরিক পুরস্কার স্বাধীনতা পুরস্করে ভূষিত করে।
বিভিন্ন অনুষ্ঠানের মাধ্যমেও প্রতিষ্ঠানটি রক্ত সংগ্রহ করে থাকে। সংগ্রহীত রক্তকে বিভিন্ন পরীক্ষা-নিরীক্ষার পর তা শ্রেণীবিন্যাস করা হয়। ১৯৭৮ সালের ২রা নভেম্বর ডিএমসিএইচ ব্লাড ব্যাংকে সন্ধানী প্রথমবারের মত ‘স্বেচ্ছায় রক্তদান কর্মসূচীর’ আয়োজন করে এবং পরবর্তীতে এই দিনটিকেই ‘জাতীয় স্বেচ্ছায় রক্তদান ও মরণোত্তর চক্ষুদান দিবস’ হিসেবে পালন করার ঘোষণা দেয়া হয়। ১৯৮২ সালে ‘সন্ধানী ডোনার ক্লাব’ এবং ১৯৮৪ সালে সন্ধানী জাতীয় চক্ষুদান সমিতি ও সন্ধানী জাতীয় চক্ষুব্যাংক প্রতিষ্ঠিত হয়।
বেসরকারী মেডিকেল কলেজ:
বেসরকারী মেডিকেল কলেজগুলোর প্রতিনিধি বাংলাদেশ মেডিকেল কলেজের ছাত্র-ছাত্রীদের সন্ধানীর সাথে প্রথম পরিচয় ঘটে ১৯৯৫ সালে সন্ধানী জাতীয় চক্ষুদান সমিতির একটি জোনের আত্মপ্রকাশের মাধ্যমে। ২০০৩ সালে ফরিদপুর মেডিকেল কলেজ আয়োজিত সন্ধানী ২২তম কেন্দ্রীয় বার্ষিক সম্মেলনে বেসরকারী মেডিকেল কলেজে সন্ধানী ইউনিট স্থাপনের সিদ্ধান্ত হয়। প্রথম বেসরকারী মেডিকেল কলেজ হিসেবে সন্ধানী বাংলাদেশ মেডিকেল কলেজ ইউনিট আত্মপ্রকাশ করে ১২ এপ্রিল,২০০৪ইং তারিখে। বর্তমানে সারা বাংলাদেশে অনেক বেসরকারি মেডিকেল কলেজে সন্ধানীর শাখা রয়েছে।
বেলেঘাটা খাল
বেলেঘাটা খাল বা শিয়ালদাগাং উত্তর কলকাতার একটি গুরুত্বপূর্ণ খাল। খালটি প্রধানত সার্কুলার ক্যানেলের অংশ, এটি উত্তর থেকে দক্ষিণে প্রবাহিত হয়েছে। প্রবাহের শেষের দিকে খালটি পূর্ব দিকে প্রবাহিত হয়েছে।খালটির প্রধান অংশ সার্কুলার ক্যানেল চিৎপুর লকগেটের কাছে হুগলী নদী থেকে উৎপন্ন হয়েছে, এরপর এটি পূর্বে কিছুটা অগ্রসর হয়ে কলকাতা স্টেশনের কাছে দুই ভাগে বিভক্ত হয়েছে, একটি ধারা কেষ্টপুর খাল নাম নিয়ে পূর্বে প্রবাহিত হয়েছে, অপরটি বেলেঘাটা খাল নাম নিয়ে দক্ষিণে প্রবাহিত হয়েছে। এরপর এটি গৌরীবাড়ি, বাগমারি, গড়পার, নারকেলডাঙা, চুনাপট্টি হয়ে বেলেঘাটা পৌঁছেছে। এরপর এটি পূর্ব দিকে প্রবাহিত হয়ে কুলিয়া, চাউলপট্টি, পাগলাডাঙা হয়ে চিংড়িঘাটা পৌঁছেছে। এখানে খালটি ইষ্টার্ণ ড্রেনেজ চ্যানেলের সঙ্গে যুক্ত হয়েছে এবং পরে তা কেষ্টপুর খালের সাথে যুক্ত হয়ে বিদ্যাধরী নদীতে পড়েছে।
সমস্যা
কলকাতার অন্যান্য খালের মত এই খালও দূষণের শিকার।খালের জল রুদ্ধ হয়ে পরেছে।ফলে খালের পার্শবর্তী অঞ্চল অস্বাস্থকর হয়ে পড়ছ।বর্ষায় জল খালকে প্লাবিত করছে।এতে মশা মাছির প্রাদুর ভাব ঘটছে প্রতি বছর।
দানাই
thumb|right|জিউসের সাথে দানাই, ফুলদানীতে অঙ্কিত চিত্র, ৪৫০-৪২৫ খ্রিষ্টপূর্বাব্দ। right|thumb|১৯০৭ সালে গুস্তাভ ক্লিমটের আঁকা ছবিতে দানাই। ব্যক্তিগত সংগ্রহ, ভিয়েনা
গ্রিক পুরাণে, দানাই ছিল আর্গসের রাজা আক্রিসিউসের কন্যা। তার সাথে দেবতা জিউসের মিলনে পের্সেউসের জন্ম হয়।
নাটালি মার্টিনেজ
নাটালি মার্টিনেজ (জন্ম: ১২ জুলাই ১৯৮৪) হলেন একজন আমেরিকান অভিনেত্রী এবং মডেল। ২০০৮ সালে নির্মিত ডেথ রেস, ২০০৩ থেকে ২০১১ সালের বেশ কয়েকটি মিউজিক ভিডিওতে তার উপস্থিতি এবং ২০০৬ ও ২০০৭ তে দুটি স্বল্পজীবী টেলিনোভেলাসের চরিত্রে তিনি সবচেয়ে বেশি পরিচিত। মার্টিনেজ অপরাধের নাটক ডেট্রয়েট ১-৮-৭ এর একক মরসুমে অভিনয় করেছিলেন, সিএসআই: এনওয়াইয়ের এক মরসুমে পুনরাবৃত্ত ভূমিকা পালন করেছিলেন এবং ডাইরেক্টটিভি নাটক সিরিজের কিংডমের এক মরসুমে অভিনয় করেছিলেন। সম্প্রতি, তিনি নেটফ্লিক্স বিজ্ঞান কল্পকাহিনী মাইন আই আই-ল্যান্ডে চেসের চরিত্রে অভিনয় করেছিলেন।
হালিমা তায়ো আলাউ
হালিমা তায়ো আলাউ রাষ্ট্রপতি উমারু ইয়ার'আদুয়া-এর প্রশাসনের সময়ের একজন নাইজেরিয়ান স্থপতি এবং সাবেক পরিবেশ ও গৃহায়ন মন্ত্রী।
নাটালি মার্টিনেজ
মার্টিনেজ ফ্লোরিডার মিয়ামিতে জন্মগ্রহণ করেছিলেন এবং কিউবার বংশধর। তিনি সেন্ট ব্রেন্ডন উচ্চ বিদ্যালয়ের ২০০২ স্নাতক। তার মাও ৬ বোনের মধ্যে একজন। তিনি একটি বড় পরিবারে জন্মগ্রহণ করেছিলেন।
হালিমা তায়ো আলাউ
পটভূমি
হালিমা তায়ো আলাউ ১৯৫৬ সালের ৬ই ডিসেম্বর জন্মগ্রহণ করেন। তিনি ১৯৮১ সালে আহমাদু বেলো বিশ্ববিদ্যালয়, জারিয়া থেকে স্থাপত্য বিষয়ে এমএসসি ডিগ্রী অর্জন করেছেন। তিনি ১৯৮২ সালে কাওরা রাজ্যর সিভিল সার্ভিসে যোগ দেন। তিনি আইলরিন, কাওরা রাজ্যর কাজ ও পরিবহন মন্ত্রণালয়ের একজন স্থায়ী সচিব হয়ে ওঠেন। তিনি আইলরিন বিশ্ববিদ্যালয় থেকে ২০০৩ সালে লোক প্রশাসনে মাস্টার্স ডিগ্রী অর্জন করেন। ২০০৫ থেকে জুলাই ২০০৬ পর্যন্ত তিনি নাইজেরিয়ার স্বাস্থ্য বিষয়ক ফেডারেল মন্ত্রী ছিলেন।
পরিবেশ ও গৃহায়ন মন্ত্রী
২৬ই জুলাই ২০০৭-এ রাষ্ট্রপতি উমারু ইয়ার'আদুয়া কর্তৃক হালিম তায়ো আলাউ পরিবেশ ও গৃহায়ন মন্ত্রী নিযুক্ত হন। অক্টোবর ২৯, ২০০৮-এ মন্ত্রিসভায় উল্লেখযোগ্য রদবদলে তাকে মন্ত্রিসভা থেকে খারিজ করে দেওয়া হয়। বরখাস্তে বলা হয়েছিল রাষ্ট্রপতি ও প্রগতিশীল পিপলস অ্যালায়েন্সের প্রতিনিধি চুকা ওডমের সাথে তার অবিরত তর্কের কারণে তাকে মন্ত্রিসভা থেকে খারিজ করে দেওয়া হয়েছে। ১৭ই ডিসেম্বর ২০০৮-এ জন ওডিকে তার পদে নিযুক্ত করা হয়।
নাটালি মার্টিনেজ
পেশা
ডান|থাম্ব| ২০০৭ সালে মার্টিনেজ মার্টিনেজ ২০০৮ সালে নির্মিত চলচ্চিত্র ডেথ রেসে তার ভূমিকা বা তিন মাস পর বাতিল হওয়া টেলিনোভেলা ফ্যাশন হাউসে (২০০৬) মিশেল মিলারের চরিত্রে অভিনয় করার জন্য সবচেয়ে বেশি পরিচিত।
তাকে চক সিরিজের প্রধান চরিত্র হিসাবে অভিনেত্রী করা হয়েছিল, প্রথম মৌসুমের প্রচারমূলক ছবিতে উপস্থিত হয়ে, তবে শোরনার পাইলট প্রচারিত হওয়ার আগেই তার চরিত্রটি কাটানোর সিদ্ধান্ত নিয়েছিলেন।
ডেট্রয়েট ১-৮-৭, এপিবি এবং দ্য ক্রসিং সহ এক মৌসুমের পরে বাতিল হওয়া অন্যান্য বেশ কয়েকটি টেলিভিশন সিরিজে মার্টিনেজের অভিনীত ভূমিকা ছিল। তিনি আন্ডার ডোমের প্রথম মরসুমে অভিনয় করেছিলেন, মরসুমে দুটি প্রিমিয়ারে উপস্থিত হলেন যাতে তার চরিত্রটি মারা যেতে পারে। তিনি সিক্রেটস অ্যান্ড লাইসের একটি মরসুমে সহ-অভিনয় করেছিলেন, এবং অপরাধী নাটক সিএসআই: এনওয়াইতে এক মরসুমে গোয়েন্দা জেমি লোভাটো চরিত্রে পুনরাবৃত্ত ভূমিকা পালন করেছিলেন।
২০১৮ এর সেপ্টেম্বরে, ঘোষণা করা হয়েছিল যে মার্টিনেজ নেটফ্লিক্স বিজ্ঞান কল্পকাহিনী মাইনারি আই-ল্যান্ডে চেসের মূল ভূমিকায় উপস্থিত হবে। মিনিসারিগুলি ১২ ই সেপ্টেম্বর, ২০১৯ এ প্রকাশিত হয়েছিল।
মার্টিনেজ 'অন্যান্য চলচ্চিত্র চেহারাগুলো অন্তর্ভুক্ত ওয়াচ সমাপ্তি (২০১২), ভেঙে যাওয়া শহর (২০১৩) এবং স্বয়ং / কম (২০১৫)।
চিরি নদী
চিরি নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের রংপুর বিভাগের দিনাজপুর, জয়পুরহাট ও রাজশাহী বিভাগের নওগাঁ এবং ভারতের দক্ষিণ দিনাজপুর জেলার একটি নদী। নদীটির দৈর্ঘ্য ৩৮ কিলোমিটার, প্রস্থ ৫০ মিটার, গভীরতা ২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চিরি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪১। এই নদী অববাহিকার আয়তন ১৫৪ বর্গকিলোমিটার।
উৎপত্তি
চিরি নদী দিনাজপুর জেলার বিরামপুর উপজেলার জোতমাধব বিল থেকে উৎপত্তি লাভ করে মাত্র ৯ কিলোমিটার বাংলাদেশে প্রবাহিত হয়ে বিরামপুরে সীমান্ত দিয়ে ভারতে প্রবেশ করেছে।
অন্যান্য তথ্য
নদীটির পানিপ্রবাহ মৌসুমি প্রকৃতির। এই নদীতে জোয়ার- ভাটার প্রভাব নেই। সাধারণত বন্যাও হয় না।
রিপাবলিক অব জামবোয়াঙ্গা
রিপাবলিক অব জামবোয়াঙ্গা (ইংরেজি:The Republic of Zamboanga, স্প্যানিশ:República de Zamboanga) ১৮৯৯ সালে স্প্যানিশ শাসনাধীন জামবোয়াঙ্গাতে প্রতিষ্ঠিত একটি স্বল্পমেয়াদী প্রজাতন্ত্রী।স্বল্পমেয়াদী বিপ্লবের মাধ্যমেই প্রতিষ্ঠা পায় এই দেশটি।
আর্নেস্ট ডি সিলভা
অ্যালবার্ট আর্নেস্ট ডি সিলভা (২৬শে নভেম্বর,১৮৮৭— ৯ই মে,১৯৫৭) ছিলেন একজন সুপরিচিত ধনাঢ্য সিলনীয় ব্যবসায়ী, ব্যাংকার ও আইনজীবী। তাকে বিংশ শতাব্দীর প্রসিদ্ধতম জনহিতৈষী সিলনীয় বিবেচনা করা হয়। একজন ধনাঢ্য এবং প্রভাবশালী বহুপণ্ডিত ছাড়াও তিনি ছিলেন সিলনের(বর্তমান শ্রীলঙ্কা) বৃহত্তম ব্যাংক—সিলন ব্যাংকের প্রতিষ্ঠাতা চেয়ারম্যান ,রাষ্ট্রীয় মর্টগেজ ব্যাংকের প্রতিষ্ঠাতা গভর্নর এবং সিলন সর্বদলীয় পরিষদের চেয়ারম্যান। সিলনীয় সমাজ তার বহু অবদানে সমৃদ্ধ।সিলনের ইতিহাসে তাকে প্রধান ফিলাটেলিস্ট(ডাকটিকিট সংগ্রহ ও তদ্সংশ্লিষ্ট ইতিহাসবিষয়ক বিদ্যাবিশারদ) বিবেচনা করা হয়। সিলনের স্বাধীনতার পর তাকে প্রথম সিলনীয় গভর্নর জেনারেলের(বৃটিশ-রাজের প্রতিনিধি এবং কার্যত রাষ্ট্রপ্রধান) পদগ্রহণ করতে আমন্ত্রণ জানানো হয়েছিলো,যে সম্মান তিনি ব্যক্তিগত কারণে ফিরিয়ে দিয়েছিলেন। ডি সিলভার অবস্থান ছিল উচ্চবিত্তশ্রেণির শীর্ষে এবং তার প্রজন্মের সবচেয়ে ধনবান ব্যক্তি হিসেবে দ্বীপটির শাসক শ্রেণিতেও তার গুরুত্বপূর্ণ প্রভাব ছিলো।স্মৃতিসারক ও স্মরণিকাগুলোতে সততা ও ন্যায়পরায়ণতার জন্য তাকে অত্যন্ত সম্মানীয় ব্যক্তি হিসেবে উল্লেখ করা হয়।
বেড়ে ওঠা
স্যার আর্নেস্ট ডি সিলভা সিলনের অন্যতম সম্ভ্রান্ত পরিবারে জন্মগ্রহণ করেন। তার পিতামাতা এবং পিতামহ অত্যন্ত ধনবান ছিলেন এবং পুরো দেশজুড়ে তাদের ভূসম্পত্তি ছিলো। তার পিতামহ এস.ডি.এস গুনাসেকারা এবং প্রপিতামহ ইম্যান্স ডি সিলভা গুনাসেকারা হয়ে তার পিতা এ.ই.ডি সিলভা প্রভূত সম্পদের মালিকানা লাভ করেন। তিনিও সিলনের সবচেয়ে ধনী ব্যবসায়ীতে পরিণত হন এবং আপন সন্তানের নামকরণ করেন অ্যালবার্ট আর্নেস্ট ডি সিলভা জুনিয়র। রয়েল কলেজ,কলম্বোতে পড়াশোনা শেষ করে তিনি স্নাতক সম্পন্ন করেন কেমব্রিজের ক্লেয়ার কলেজ থেকে এবং আইনচর্চার স্বীকৃতি অর্জন করেন ইনার টেম্পল থেকে। কেমব্রিজে পড়াকালীন সময়ে তার বন্ধু ছিলেন জওহরলাল নেহেরু,যিনি পরবর্তীতে ভারতের প্রধানমন্ত্রী হন। ১৯৩০ সালে নেহেরু সিলনে আসলে তাদের পুনর্সাক্ষাৎ হয়‌।
বিবাহ এবং পরিবার
স্যার আর্নেস্ট ডি সিলভার পত্নী,ইভ্যাডনি(আর্নেস্ট ডি সিলভার নাইটহুড প্রাপ্তির পর যিনি লেডি ইভ্যাডনি ডি সিলভা বলে পরিচিত হন),নিজেও ছিলেন একজন সুপরিচিত জনহিতৈষী এবং স্বাধীনতার পর সিলনীয় সিনেটের প্রথম নারীসদস্যদের মধ্যে একজন।তাদের ছয় সন্তান ছিলো। তার এক মেয়ে,সীতা'র বিবাহ হয় সেসময়ের আরেক ধনাঢ্য ব্যবসায়ী ইউ.এন.গুনাসেকারার সাথে। গুনাসেকারা ছিলেন বিংশ শতাব্দীর অন্যতম বিশিষ্ট ও প্রভাবশালী বাস্তু প্রকৌশলী এবং জনহিতৈষী,যার হাতে তৈরি হয় দেশটির প্রথম পাঁচতারা হোটেলসহ অসংখ্য বহুতল ভবন। তাদের অপর কন্যা স্বর্ণপলির বিবাহ হয় কলম্বো সাধারণ হাসপাতালের এমিরিটাস কনসাল্টেশন চিকিৎসক ও.আর. ম্যাডোনজার সাথে।
মানবপ্রেম
সিলন ব্যাংকের প্রতিষ্ঠাতা-চেয়ারম্যান হওয়ার সুবাদে তিনি রাষ্ট্রীয় মর্টগেজ ব্যাংকেরও গভর্নর হন,যার প্রতিষ্ঠা হয়েছিলো দ্বীপরাষ্ট্রটির নিম্ন-আয়ের মানুষদের অর্থনৈতিক সাহায্য দিতে। এছাড়াও তার জনহিতৈষী কাজের মধ্যে রয়েছে অ্যাঞ্জেলা শিশুনিবাস,পরাক্রম হোম,নেগম্বো,ওয়ালানা,বিয়াগামা,কন্ডানা,হেনাতিয়ানা প্রভৃতি স্থানে শিশুসদন,বকান্ডায় মাতৃপরিচর্যা কেন্দ্র,সালগোলায় মঠ,রাজাগিরিয়াতে আশ্রম,ভান্নি আতপাত্তু কুরুনেগালায় ওয়েলিসারা শিশু হাসপাতাল ও পূর্ণ হাসপাতাল নির্মাণ।গামিনি মাথা বৃদ্ধনিবাস,মল্লিকা হোম,হরিশ্চন্দ্র বিদ্যালয়ের মতো যোগ্য দাতব্য সংগঠন প্রতিষ্ঠায় তিনি সহায়তা করেছেন।এতিমখানা,হাসপাতান,মন্দির,বিদ্যালয়,সামাজিক প্রতিষ্ঠান কিংবা আশ্রম নির্মাণে তিনি তার বহু তালুক,অট্টালিকা এবং অর্থ দান করেছেন,কোনোরকম ধুমধাম কিংবা প্রচার ছাড়াই।
ধর্মবিশ্বাস
স্যার আর্নেস্ট ডি সিলভা ছিলেন একজন একনিষ্ঠ বৌদ্ধ ধর্মাবলম্বী।বৌদ্ধধর্মের প্রচার ও প্রসারে তিনি ভূমিকা পালন করেছেন।এর উদাহরণ পাওয়া যায় একটি ঘটনায়—১৯১১ সালে তিনি একটি দ্বীপ(পোলগাসদুয়া) ক্রয় করে বিখ্যাত জার্মান সন্ত ভেন.নানাতিলক'কে দান করেন,বৌদ্ধ সন্ন্যাসীদের জন্য একটি আশ্রম তৈরি করার জন্য।আশ্রমটির প্রতিষ্ঠাতা-সন্ন‌্যাসী ছিলেন পূর্বে-বার্মায়-নিযুক্ত একজন নামকরা জার্মান অধ্যাপক। তার সুযোগ্য পরিচালনায় জার্মানি,ফ্রান্স,হল্যান্ড,যুগোস্লাভিয়া,ইংল্যান্ড,আমেরিকাসহ পশ্চিমের বিভিন্ন দেশ থেকে বহু পণ্ডিত ও চিন্তকেরা পূর্বের এই ধর্মযজ্ঞে আকৃষ্ট হন এবং বিশ্বে বৌদ্ধধর্মের পুনর্জাগরণে তিনি গুরুত্বপূর্ণ ভূমিকা রাখেন। এভাবে ধর্মদর্শনের বিশ্ব মানচিত্রে সিলনকে তুলে ধরতে স্যার আর্নেস্ট ডি সিলভা নিয়ামক ভূমিকা পালন করেন। একদা আশ্রমটির একজন বিশিষ্ট শিষ‌্য ভেন.নয়নপনিকা সন্ন্যাসবেশ ত্যাগ করে মাতৃভূমি জার্মানিতে ফিরতে চাইলেন। তার অভিলাষ ছিলো জার্মানিতে চলমান নাৎসি-সহিংসতা থেকে তার ইহুদী-মা'কে রক্ষা করে আনা। স্যার আর্নেস্ট তখন তার প্রভাব খাটিয়ে এবং নিজে সাক্ষ্য দিয়ে শিষ্যটির মা এবং অন্যান্য স্বজনদের সিলনে নিয়ে আসার ব্যবস্থা করেন। তাদের কেউ কেউ পরবর্তীতে তার আশ্রয়ে বসবাস করেছে। এই মা'টিকে নিয়ে তিনি "ভেলুভানারামায়া" নামে একটি মন্দিরও নির্মাণ করেন।
তিনি ছিলেন ওয়াইএমবিএ(ইয়ং মেন'স বুদ্ধিস্ট এসোসিয়েশন) এবং কালুতারা বোধি ট্রাস্টের প্রেসিডেন্ট‌ এবং তার স্ত্রী ছিলেন সিলন উইমেন'স বুদ্ধিস্ট কংগ্রেস—এর প্রথম প্রেসিডেন্ট। ১৯৮৯ থেকে ১৯৯৩ সাল পর্যন্ত সিলনের প্রেসিডেন্টের দায়িত্ব পালন করা রণসিংহে প্রেমাদাসা তার সম্পর্কে বলেন,"যদি এমন কোনো বৌদ্ধ মন্দিরের বা বিদ্যালয়ের কথা বলো যেখানে তিনি সাহায্য করেননি,তাহলে নিশ্চিতভাবেই সেটা সিলনের বাইরে।"
ধনসম্পদ
স্যার আর্নেস্ট ছিলেন তার সময়ের সর্বোচ্চ এবং বিংশ শতাব্দীর অন্যতম ধনবান সিলনীয় নাগরিক। বংশানুক্রমে প্রাপ্তি ছাড়াও তিনি বহু-একরব্যাপী চা,রাবার,নারকেল তালুক এবং কলম্বোর কয়েকটি প্রসিদ্ধ এলাকা ক্রয় করেন। এরকম একটি বিখ্যাত তালুক ছিল ১২০০ একরব্যাপী(৫ বর্গকিলোমিটার) সালাওয়া তালুক,যেখানে রাবার চাষ হতো এবং বিঙ্গিরিয়ায় অবস্থিত রুক্কাত্তানা তালুক,যেখানে নারকেল চাষ হতো। দারুচিনি উদ্যানের(কলম্বো ৭) মতো ব্যয়বহুল এলাকায় তার ছেচল্লিশ একর জমি ছিল,২০১০ সালের অর্থনৈতিক হিসেবে যার মূল্য দাঁড়ায় প্রায় ছয়শো মিলিয়ন মার্কিন ডলার। অধিকাংশ সিলনী পণ্য বাণিজ্যের সাথেই তার কোম্পানি যুক্ত ছিলো,যদিও প্রধান পণ্যগুলো ছিলো গ্রাফাইট,শুকানো নারকেল,আঁশ,রাবার,দারুচিনি,চা এবং কোকো। লন্ডন,হ্যামবার্গ এবং অন্যান্য ইউরোপীয় বন্দরগুলোতে তার ফার্মের প্রতিনিধিদের দ্বারাই মহাদেশের সাথে বৃটেনের রপ্তানি বাণিজ্য সম্পন্ন হতো। আস্তাবল এবং টেনিস কোর্টসহ তার নিবাস."সিরিমাথিপায়া ম্যানশন", বর্তমানে শ্রীলঙ্কান প্রধানমন্ত্রীর অফিস হিসেবে ব্যবহৃত হয়।